Siener van Rensburg - Artikels deur FH Pretorius. (Oupa Baard) | Siener van Rensburg – Artikels deur F.H. Pretorius (Oupa Baard).
ART 173 2022-06-23: Is Groot Brittanje op pad om 'n reuse groot militêre mag in die suide van Pole te gaan vestig? Word die garingboom nou daar geplant?
[Hierdie artikel verskyn ook op die FB bladsye van Elsa Muller – NIKLAAS SIENER VAN RENSBURG- BOODSKAPPER VAN GOD by https://www.facebook.com/groups/427103870673448/
asook op die blad van Riaan Nigrini – POLITIEK – ALGEMEEN – SIENER VAN RENSBURG by https://www.facebook.com/groups/336778181055958
Kom ondersteun hierdie twee medewerkers en hul kosbare poging om die waarheid in Siener se visioene te laat seëvier. Dit is God Almagtig se Waarheid hierdie en Hy verduidelik daarin hoe ons volk se fisiese oorlewing vorentoe sal plaasvind. Al die baie politieke duimsuigstories en agteraf geskinder oor hierdie visoene, na links en na regs, poog om God se gesag oor die toekoms te ondergrawe en ons volk te vernietig.]
Ek wil begin deur 'n groot, groot dankie aan my vriend Dan Bez van die Oos-Kaap te sê! Die basis van hierdie artikel rus op inligting wat hy vanoggend aangestuur het. Ek kan nie orals bykom en lees nie en sou dus hierdie belangrike inligting gemis het as hy dit nie uitgewys het nie. En dit is inderdaad geweldig belangrik, want dit gaan oor 'n aankondiging wat van deurslaggewende belang vir Siener se visoenêre verhaal kan wees.
As hierdie skrywes van my die eer en krediet aan Vader waardig is sal ek steeds meer en meer grond vir dankbaarheid teenoor Hom hê! En soos ek hier sit en skryf is ek dan ook gevul met 'n blydskap van dankbaarheid en goeie moed en ek wil dit graag met my volk deel. En verstaan my reg asseblief, ek is NIE besig om te spog en om myself te verheerlik nie. Ek is maar net diep dankbaar oor die manier en die spoed waarmee die beginpunte van Siener se verhaal sigbaar vorm begin aanneem. En ek dink dit gaan nou al hoe vinniger begin gebeur, want die NWO kan op geen manier bekostig en/of toelaat dat Trump en die Republikeine die politieke beheer in die VSA in November 2022 herwin nie! Daar is nie regtig enige ander moontlike aanwysers sigbaar as juis hierdie verkiesings nie, so kom bly maar wakker en kyk wat gebeur. Alles wat ons wil weet sal wel op die een of ander praktiese manier in ons omgewing begin wys.
Ek probeer nie hiermee 'n datum vir Siener se verhaal neerlê nie, maar ek dink ons moet hierdie moontlikheid beslis ernstig in gedagte hou. Dit sal in elk geval die skok van enige skielike aanslag dramaties verminder as dit dan gebeur soos ek dit sien kom.
(a) Hier by ons is die boom besig om al hoe vinniger te pluiens, en niemand anders as die uwe kon dit tot op datum op dieselfde geloofwaardige manier aan Siener koppel nie. Dit is byvoorbeeld 'n voorvereiste vir Siener se verhaal om hoegenaamd te kán plaasvind dat die Engelse die beheer oor ons regering sal bekom. Ek het al baie na hierdie dokument verwys, maar die Engelse het hulself amptelik verbind om die RSA regering oor te neem as die ANC regering tot 'n val gebring sou word. Ek glo dit gaan gebeur met swart op swart geweld en 'n aanslag op die leierskap se lewens. En dan sal die virusse óók kom. Maar goed, kom ons kyk wat gebeur.
(b) Die politieke gebeure in Frankryk is besig om langs die 'regte' lyne te ontwikkel om die grond gereed te maak vir 'n onverwagse Britse staatsgreep-poging teen die EU. Engeland, Frankryk en minstens Wallonië (die Franssprekende deel van België) vorm 'n militêre koalisie in die visioenêre verhaal. Die totstandkoming van so 'n vennootskap het net skielik 'n moontlikheid begin word met Marine le Pen se sukses in die Franse Parlementêre verkiesing verlede Sondag, want sy kán Macron nou as president uitdruk. Ek het nie verwag dat dit juis só sou gebeur nie, niemand het nie, maar gaan dit aan die einde van die dag saak maak presies hoe dit tot stand kom? Is die uitslag nie maar belangriker as die aanloop tot daardie uitslag nie, want die aanloop waarsku ook maar net wat aan die kom is, of wat kan wees.
(c) Ek het dit vanoggend vroeg vir die eerste keer by Dan Bez gehoor, maar Groot Brittanje se militêre bevelvoerder het op rekord gegaan dat hulle op pad is na Europa om 'n reuse groot militêre mag daar te gaan vestig. Hulle praat reeds openlik van beplanning om tienduisende soldate op 'n keer in 'n kort tydjie op te lei en na Europa uit te plaas. Hierdie offisier het in werklikheid meer gedoen as om nét sy soldate te motiveer vir 'n oorlog, hy het ook die Britse bevolking begin voorberei daarop dat Groot Brittanje op die punt staan om oorlog teen Rusland te verklaar! En ja, dit sal inderdaad 'n reuse, reuse groot mag moet wees as hulle Rusland in sy tuisgebied wil gaan aanval! Ek dink egter die idee is heeltemal absurd, want geen land kon Rusland nog ooit binneval én oorwin nie. Hierdie is dus baie duidelik eerder 'n diplomatieke rookskerm vir iets anders as 'n oorlogsverklaring.
Ek dink dit is belangrik om hier te verstaan dat slegs die politieke leier van enige staat die reg het om oorlog teen 'n ander land te verklaar, maar hier het hierdie offsier reeds amptelik aangekondig dat hulle juis daarvoor voorberei. Dit beteken noodwendig dat die drie belangrikste Britse leiers bokant hom, kweenie, die Eerste Minister en ook die Minister van Verdediging hierdie magtiging aan hom moes verleen het! Hierdie soort besluit sou uit die aard van die saak ook die hele Kabinet ingesluit het.
Ek weet egter nie of ons so gou 'n amptelike verklaring van oorlog teen Rusland kan verwag nie. Ek dink dat die doel met hierdie oefening bloot daarop gemik is om 'n groot klomp Britse soldate in Europa te kan ontplooi, om uiteindelik dan met 'n onverwagse blitsaanval teen Duitsland en die EU toe te slaan. Die rede hiervoor is dat ook die Britte maar te goed weet dat Putin nie sal huiwer om kernwapens aan te wend om sy land te beskerm nie. Almal weet dat niemand so 'n oorlog sal wen nie en daarom sal die vyandighede telkens 'veilig' in 'n ander rigting weggelei word. Maar ja, skielik, net skielik is ook die Britse militêre openlik op pad na basisse in Europa toe! (En wat kan ons volgende verwag? Skrywer is nou soos 'n klein seuntjie wat nie kan wag dat dit Krismis word nie!)
Die oorlog is 'amptelik' teen Rusland se ingryping in die Oekraïne gemik, en ek dink dit is eintlik vanselfsprekend dat die Engelse 'n hoofbasis so na as moontlik aan Rusland én die Oekraïne sal gaan vestig. Daar is net een plek waar dit sinvol gedoen kan word, en dit is in die suid-oostelike deel van Pole, presies waar die Britse (militêre) garingboom in die visioenêre verhaal sal staan. Pole grens daar aan 'Rusland-vriendelike' gebied, maar bied ook 'n deurgang na die Oekraïne toe wat nog verder suid-oos geleë is.
Ek het nog nooit regtig gedink (en gesê) hoe, en hoekom, die Engelse nou juis in Pole te lande gaan kom nie, maar weereens, wat maak dit saak? Al wat tog regtig belangrik is, is dat hulle wel 'n baie groot militêre mag daar sal ontplooi.
Nou, almal van ons wat verstaan waaroor die konflik tussen Rusland en die Oekraïne werklik gaan, die dieper en werklike redes, weet die hele hoe-ha rondom die Oekraïne gaan eintlik daaroor om Putin uit te haal. Ons weet ook dat al die lande wat die idee van 'n NWO steun sulke planne koester en bevorder. Maar wat hierdie nuus so baie interessant maak is dat dit in die visoenêre sin van die woord twee belangrike dinge sal bereik, ás ek dan reg is met wat ek aanvoer.
(a) Groot Brittanje sal deur sy vriende op die rug geklop word omdat hulle so daadwerklik aan die kant van die NWO staan in hul poging om beheer oor die wêreld te verkry. Niemand sal verwag dat hulle eintlik met iets heel anders besig is nie.
(b) Groot Brittanje sal hul militêre mag nou openlik as die eerste been van hul (visoenêre) plan in die ooste van Europa kan gaan ontplooi. Hulle sal dan heel rustig met die res van hul plan kan aangaan, en dit is om drie reuse groot Indiër-Islamitiese terroristegroepe stilweg rondom hulle weg te steek. Daar is 'n vierde groep ook, die Turk, (wat moontlik Turkye kan wees) en hulle sal hom gebruik om 'n skynaanval op Duitsland te loods. Die doel daarmee is om die Duitse militêre mag in 'n hinderlaag in Pole in te lok. Hierdie Turk sal begin dreig met sy teenwoordigheid in Europa en dit sal al die lande van die EU dwing om hul militêre magte binne hul eie lande vas te hou vir verdediging teen 'n massale groot terroriste aanval. (Ek dink dit sluit aan by die feit dat die EU se leiers onlangs bevind het dat die EU se militêre mag nie sterk genoeg is om 'n aanslag – deur Rusland – die hoof te bied nie. Daar was groot ontsteltenis in Nederland gewees oor die groter maak van hierdie reaksionêre EU militêre mag.)
Op hierdie punt wil ek kennis gee dat ek reeds 'n ander artikel voltooi het wat óók aan die omverwerping van die NWO handel. Ek het dit gelukkig nog nie gepubliseer nie, ek wou dit nie regtig doen nie, want die strekking daarvan is baie, baie kontroversieel. Dit pas egter op 'n bepaalde manier by Siener se visioenêre verhaal aan, en dan baie spesifiek by die strewe van gebalanseerde en regdenkende mense om die NWO tot 'n val te bring. Dit maak vir my baie sin en ek gaan dit publiseer, maar ek sal dit aan die leser oorlaat om te besluit wat u daarvan wil maak.
Nou, hoekom word Putin so erg uitgesonder as die vark in die verhaal van wat tans in die Oekraïne gebeur? Ek wil ook sommer hier standpunt inneem ten diegene wat so lekker saamsing in die koor téén hom.
Waarom wil hierdie mense nie aanvaar dat Putin 'n belydende Christen is en dat hy in absolute terme gekant is teen die Godlose NWO nie? En dat die Oekraïne juis 'n pion, 'n gerieflike 'valse front' vir die NWO was om Rusland in 'n oorlog in te suig nie. Soos dit is word die Oekraïne ook beskou as die absolute bakermat van vleeslike en geestelike perversiteite en korrupsie. Dit sê maar net vir my dat hulle, die massamedia, regerings en ongelukkig ook kerke, saam met God Almagtig se vyande praat om Sy Koninkryk hier op aarde omver te werp. En hulle word ywerig gevolg deur mense wat maar net klakkeloos saampraat op die sosiale platforms op die internet. Ek behoort aan twee van hulle, en dit is juis daar, waar ek dit nie verwag het nie, waar ek dit sien gebeur. Ek het onlangs 'n paar artikels in hierdie lyn gepubliseer oor Siener en die godsdiensgesprek rondom hom en sy visioene. Daar het dit gegaan oor die ánder sy van die oprigting van die NWO, want die verregse groepe se verskuilde god is presies dieselfde een wat agter die stigting van die EU se NWO sit.
Maar ongelukkig is dit so, en al wat ek nog daarvan wil sê is: Skande! Skande! Skande! Dit is hoekom ek reeds in 2004 in my eerste boek gesê het dat niemand harder gewerk het om die Ryk van die Antichris op te rig as juis die kerk nie! (En die deur wat hulle gebruik het om dit reg te kry, om toegang tot die kansel te verkry, was om die ware Bybelse boodskap deur middel van die filosofie te verbuig tot 'n kragtelose 'dramatiese opvoering' op die kansel van Sondag tot Sondag. Totius het in hierdie verband gesê die gewone lidmaat is onnosel en hy kan nie die Bybel verstaan sonder 'n predikant (se uitleg) nie. En kyk net hoe verrot het die vrug van onder andere sy filosoferende bydraes nie in ons tyd geword nie!
Ek wil nie te ver afdwaal nie, maar ek wil graag net hierdie byvoeg want dit raak ook die vertolking van Siener se visioene absoluut direk: Die leser kan nou vra wat ek teen die filosofie het, want die filosowe is dan juis die hooggeleerde mense wat na antwoorde op vrae soek! Maar dit is juis die punt, want hulle poog om antwoorde te soek, wat beteken hulle hét nie daardie antwoorde nie. As hulle die nodige feite gehad het om enigiemand van enigiets te oortuig sou hulle mos dadelik die antwoord kon gegee het. Maar nou vertrek hulle tipies op 'n hoogdrawende 'idee-verkenningstog' en vertel hulle ons wat hulle dink, en nie wat hulle weet nie. Wat is dit anders as duimsuig? Ons kan miskien nog sê dit gebeur op 'n baie hoë geleerde vlak, maar die feit van die saak is dit bly steeds niks meer as blote subjektiewe duimsuig nie!
Maar nou goed, die NWO wou Putin al in 2016 in 'n oorlog in Oos-Europa insuig om sy weerstand te vernietig. Obama het hierdie saak in sy termyn as president van die VSA aktief begin bevorder en Hillary Clinton sou dit voltooi. Maar toe wen Trump die verkiesing en stop daardie poging dood in sy spore.
Dit is hoekom Trump so ernstig vervolg word in die VSA. Die jongste poging om hom in 'n staat van beskuldiging te probeer plaas, om hom dan in 'n hof te kan vervolg en in die tronk te kry, is die sogenaamde parlementêre ondersoek na die 'opstand' van 6 Januarie 2022 by die Amerikaanse wetgewer. (Die woord 'insurrection' dra 'n direkte klank van rebellie daarin om en dit impliseer dus kriminaliteit).
Hierdie poging, die derde een van sy soort, het egter nou ook platgeval, want die voorsitter van daardie vergadering het pas verklaar dat die ondersoek niks opgelewer het wat vervolging kan regverdig nie. Dit het inteendeel aan die lig gekom dat daar weereens met videos en klankopnames gepeuter is om Trump as skuldig te laat voorkom. Die demokrate laat dit nou kamstig maar ewe gelate aan die regstelsel oor om redes te kan vind in die getuienis om Trump te kan vervolg.
Hulle is verskriklik bang dat hy aan die verkiesing van 2024 sal deelneem, want hulle weet hy gaan wen en dan is al hul planne om die NWO in te stel finaal by die venster uit. Dit is hoekom hulle so desperaat probeer om hom in 'n hof skuldig te bevind dat hy die regeringsmag op 'n onwettige wyse bekom het. Iets wat hulle egter al meer met desperate vrees en bewing vervul is dat die republikeine die tussenverkiesings in November met groot welslae gaan wen, en Trump dan as Voorsitter van die Huis van Verteenwoordigers in Pelosi se plek sal aanstel. Hy staan dus meer as net 'n goeie kans om weereens 'n groot sê in die politiek van die VSA te verkry, maar hierdie keer sal hy dalk selfs nog meer mag en gesag hê as vantevore. Biden en die demokrate in daardie wetgewer sal ten volle aan Trump se mag oorgelewer wees.
Maar dit is ook hoekom feitlik die hele wêreld al hoe ernstiger begin raak om Putin uit te haal. Hy is inderdaad die laaste Christenleier in die wêreld, en ook die laaste een wat nog keer dat die NWO die hele wêreld in sy mag kry. Dit walg my om te sien dat mense wat hulself so luidrugtig voordoen as ernstige en wedergebore Christene hom probeer afkraak en sy beeld tot 'n val te bring! Miskien besef hulle dit maar net nie, en gebruik hulle bloot die sosiale media om tog maar net iets te sê en aandag te probeer trek, maar hulle is besig om in alle opsigte in die hande van die Antichris te speel. Die Protocols of the Learned Elders of Zion beskryf hulle as gullible fools, en dit is presies wat hulle is, want Beelsebul gáán hulle ook insluk!
Het dit nie dalk tyd geword dat hulle eerder begin bid dat Putin die skaakspel rondom die absoluut korrupte Oekraïne vinnig sal wen nie, want ons weet nie wat intussen in die VSA gaan gebeur nie.
Hier is die e-pos wat ek vanaf Dan Bez ontvang het:
Ek hoop dit gaan goed aan jou kant.
Ek sien hierdie storie vandag – https://www.trunews.com/stream/uk-army-chief-our-troops-will-fight-russia-on-european-soil
Miskien is dit die begin van hoe Britse magte in Europa kom?
U kan ook hier gaan kyk vir 'n kort begrip:
https://w w w.youtube.com/watch?v=S-kRDa0gi9E
ART 172 2022-06-21: Nou toe nou! Skielik het Macron en die EU meer probleme as waarop selfs ek gehoop het.
ART 171 2022-06-07: Probeer die Britse vorstehuis 'n visioenêre "kortsluiting" veroorsaak om die verhaal tot hul voordeel te verander?